KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. szeptember 20 –i ülésére)


TÁRGY: 	A 2. SZÁMÚ FELNŐTT FOGORVOSI KÖRZET MŰKÖDTETÉSE TÁRGYÚ 97/2023.SZÁMÚ KÉPVISELŐ-TESTÜLETI HATÁROZAT MÓDOSÍTÁSA


A Képviselő-testület 97/2023. számú határozatával döntött a 2. számú felnőtt fogorvosi körzet működtetéséről. A 2. számú felnőtt fogorvosi körzet fogászati alapellátási feladatait az engedélyek megszerzését követően Dr. Mezei Tímea, mint személyes ellátásra kötelezett fogorvos fogja ellátni. A feladat-ellátási előszerződés Kiskőrös Város Önkormányzata és Dr. Mezei Tímea között 2023. augusztus 8. napján létrejött.

Dr. Mezei Tímea 2023. szeptember 6. napján megalapította, a Mesés Mosoly Műhely Korlátolt Felelősségű Társaságot (székhelye: 6230 Soltvadkert, Ifjúság útja 25. 1. emelet 3. ajtó ) és ezért kéri, a Képviselő-testület járuljon hozzá ahhoz, hogy a fogászati tevékenységet ne egyéni vállalkozóként, hanem a Mesés Mosoly Műhely Kft.  társasági formában biztosítsa.

A területi ellátási kötelezettséggel - az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 22.§ (6) bekezdésére tekintettel a heti 30 óra rendelési időben – a 2. számú felnőtt fogorvosi körzetben nyújtott fogorvosi feladatokon túl az Önkormányzat tulajdonában lévő, 6200 Kiskőrös, Árpád utca 8. szám alatti orvosi rendelőben magán fogorvosi tevékenységet is szeretne végezni a kötelező rendelési időn felül. Az orvosi rendelő használatához kéri a Képviselő-testület hozzájárulását. 

Fentieknek megfelelően módosítani kell a 97/2023. számú Képv.-testületi határozatot, ezért javaslom a Képviselő-testületnek, hogy a határozat-tervezet szerint döntsön.


Kiskőrös, 2023. szeptember 12.

                                                                                     		Domonyi László s.k.,
                                                                                           	     polgármester




HATÁROZAT-TERVEZET


A Képviselő-testület „A 2. számú felnőtt fogorvosi körzet működtetése” tárgyú 97/2023. számú határozata 2-3. pontjait az alábbiak szerint módosítja:

A 2.-3. pontok helyébe az alábbi szövegrész kerül:
A Képviselő-testület

[bookmark: _Hlk144994943]„2. felhatalmazza a polgármestert, hogy a kiskőrösi 2. számú felnőtt fogorvosi körzetre vonatkozó praxisengedély kiadása esetén a fogorvosi feladatok területi ellátási kötelezettséggel történő végzésére a Mesés Mosoly Műhely Korlátolt Felelősségű Társasággal (székhelye: 6230 Soltvadkert, Ifjúság útja 25. 1. emelet 3. ajtó) a határozat 2. számú melléklete szerinti feladat-ellátási szerződést határozatlan időre megkösse.

3. hozzájárul ahhoz, hogy a Mesés Mosoly Műhely Korlátolt Felelősségű Társaság a határozat 2. pontja szerinti feladat-ellátási szerződés fennállásának időtartama alatt a Kiskőrös, belterületi 2481 hrsz-on nyilvántartott, természetben Kiskőrös, Árpád u. 8. szám alatt található önkormányzati tulajdonban lévő ingatlanban elhelyezkedő orvosi rendelő helyiséget székhelyként, telephelyként, valamint magán fogorvosi tevékenység folytatására is használhassa.”

Felelős:	polgármester
Határidő:	2023. december 31.


A Képviselő-testület 2. számú felnőtt fogorvosi körzet működtetése tárgyú 97/2023.számú határozata a módosítással egységes szerkezetben:


A Képviselő-testület

1. [bookmark: _Hlk34228375]egyetért azzal, hogy Mezei Tímea (egészségügyi tevékenység során használt név: dr. Mezei Tímea, működési nyilvántartási szám: 96937, születési hely, idő:………...,anyja neve:…….. lakcím: 6230 Soltvadkert, Ifjúság útja 25. 1.emelet 3. ajtó), mint személyes ellátásra kötelezett fogorvossal Kiskőrös Város Önkormányzata Képviselő-testületének az egészségügyi alapellátás körzeteiről szóló 10/ 2016. (V.26.) önkormányzati rendelet 3. számú melléklete szerinti 2. számú felnőtt fogorvosi körzet területi ellátási kötelezettséggel történő működtetésére a határozat 1. számú melléklete szerinti előszerződést megkösse és felhatalmazza a polgármestert az előszerződés aláírására. 

1. felhatalmazza a polgármestert, hogy a kiskőrösi 2. számú felnőtt fogorvosi körzetre vonatkozó praxisengedély kiadása esetén a fogorvosi feladatok területi ellátási kötelezettséggel történő végzésére a Mesés Mosoly Műhely Korlátolt Felelősségű Társasággal (székhelye: 6230 Soltvadkert, Ifjúság útja 25. 1. emelet 3. ajtó) a határozat 2. számú melléklete szerinti feladat-ellátási szerződést határozatlan időre megkösse.

1. hozzájárul ahhoz, hogy a Mesés Mosoly Műhely Korlátolt Felelősségű Társaság a határozat 2. pontja szerinti feladat-ellátási szerződés fennállásának időtartama alatt a Kiskőrös, belterületi 2481 hrsz-on nyilvántartott, természetben Kiskőrös, Árpád u. 8. szám alatt található önkormányzati tulajdonban lévő ingatlanban elhelyezkedő orvosi rendelő helyiséget székhelyként, telephelyként, valamint magán fogorvosi tevékenység folytatására is használhassa.

1. felkéri az Egészségügyi, Gyermekjóléti és Szociális intézmény vezetőjét, hogy a határozat 3. pontjában szereplő helyiség üzemeltetésével kapcsolatos intézkedéseket tegye meg. 


Felelős: 	polgármester, 
Egészségügy, Gyermekjóléti és Szociális Intézmény vezetője
Határidő:	2023. december 31.

